B. Ramakrishna Reddy

Bandi Ramakrishna Reddy (Rentalachenu, Andhra Pradesh, 1942ko abuztuaren 12a) indiar hizkuntzalaria da, kuvi, manda eta kui bezalako hizkuntza zaurgarrien kontserbazioan egindako lanagatik ezaguna.

 Bizitza 
B. Ramakrishna Reddy Rentalachenu herrian jaio zen. Lizentziatura eta masterra Tirupatiko Sri Venkateswara unibertsitatean egin zituen. Geroago Deccan Collegera joan zen hizkuntzalaritza ikastera.

1970 eta 1972 artean, Indiako Hizkuntzen Institutu Zentralean lan egin zuen. 1972an Commonwealth dirulaguntza eman zioten, eta Edinburgheko Unibertsitatera joan zen Ronald E. Asherren zuzendaritzapean doktoretza egitera. 1977an doktoretza lortu zuen, Localist studies in Telugu syntax tesia aurkeztuz.

1977 eta 1990 artean, Osmania Unibertsitateko Hizkuntzalaritza Sailean lan egin zuen. Ondoren, Potti Sreeramulu Telugu Unibertsitatean sartu zen. 2023an Padma Shri saria eman zioten.

Nagamma Reddy (1947-2008) irakaslearekin ezkonduta zegoen.

 Lanak 
1995ean, kuvi-odia-ingelesa hiztegiaren prestakuntzan parte hartu zuen, eta 2009an manda-ingelesa hiztegia argitaratu zuen.

 Sariak 

 2014: Deccan Collegeko honoris causa doktoretza
 2023: Padma Shri saria

 Erreferentziak 

 Kanpo estekak 

Kategoria:Indiako hizkuntzalariak
Kategoria:Gizon hizkuntzalariak
Kategoria:Lexikografoak
Kategoria:Indiako irakasleak
Kategoria:Unibertsitateko irakasleak
Kategoria:Honoris causa doktoreak
Kategoria:Edinburgheko Unibertsitateko ikasleak
Kategoria:XX. mendeko indiarrak
Kategoria:XXI. mendeko indiarrak